Justin Bijlow
Justin Bijlow (sündinud 22. jaanuaril 1998 Rotterdamis) on Hollandi jalgpallur, kes mängib väravavahina Hollandi kõrgliigaklubis Feyenoord ja Hollandi jalgpallikoondises. Feyenoordi meeskonnas debüteeris ta Hollandi kõrgliigas 13. augustil 2017 mängus FC Twente vastu. Hooajal 2022/23 tuli ta Feyenoordiga Hollandi meistriks. Aastatel 2014–2021 mängis Bijlow Hollandi noortekoondistes. Hollandi jalgpallikoondises debüteeris ta 1. septembril 2021 MM-i valikmängus Norra vastu. Bijlow oli koondise varuväravavaht 2022. aasta maailmameistrivõistlustel.